فتح الله چی ترور تشکیلاتینا (فتو) بیر ضربه ده بیرلشمیش میللت‌لر تشکیلاتین‌دان گلدی.
بمت-ده ایلک دفعه فتو مکتب‌لری‌نین تورکیه معاریف وقفینه وئریلمه‌سی رسمی اولا‌راق تانیندی.
تورکیه ایله افغانیستان آراسیندا ایمضا‌لانان آنلاشمایا گوره تورک مکتب‌لری‌نین معاریف وقفینه تحویل وئریلمه‌سی تعمین ائدیلدی.
آنلاشما تورکیه-‌نین بیرلشمیش میللت‌لر تشکیلاتی یانینداکی دایمی نوماینده‌لیگی‌نین مراجعتی ایله بمت کاتیب‌لیگی طرفیندن ده قئیدیاتا آلیندی.
بئله‌لیکله، بمت-نین قاپی‌سی تامامیله فتونون اوزونه باغلاندی. قرار بمت طرفیندن وب سایتیندا یاییم‌لانا‌راق دونیا ایجتیماعیتینه چاتدیریلدی.
سؤزوگئدن آنلاشمانین بمت حقوقو اساسیندا قبول ائدیلدیگی بیلدیریلدی.
ایکی اؤلکه آراسیندا ایمضا‌لانان آنلاشمایا اساساً فتو ایله علاقه‌لی اولان افغان-تورک مکتب‌لری‌نین تورکیه معاریف وقفینه تحویل پروسه سی داوام ائدیر.
ایندییه قدر تحویل وئریلن 8 مکتبده 3 مینه یاخین اویرنجی یه تورکیه معاریف وقفی طرفیندن تحصیل وئریلیر.
تورکیه معاریف وقفی افغانیستان‌داکی مکتب‌لرینده تحصیله سرمایه قویماغا داوام ائدیر.
فتودان آلینان مکتب‌لردکی فیزیک، کیمیا و بیولوژی لابراتوارلاری ایله یاناشی کیتاب‌خانا‌لار دا یئنی‌لنیر.
